Iranski predsjednik Mahmoud Ahmadinejad odobrio je izgradnju modernog doma zdravlja u BiH koji će biti poklon Irana, saopštio je u četvrtak Ured predsjedatelja Predsjedništva BiH Harisa Silajdžića nakon njegova razgovora s iranskim ambasadorom u BiH Ahmedom Faradom Hosseinijem koji je i izvijestio o toj Ahmadinejadovoj odluci.Silajdžić i iranski ambasador Hosseini razgovarali su i o gospodarskoj suradnji BiH i Irana.Hosseini je istaknuo da su dvije zemlje usuglasile četiri ugovora o gospodarskoj suradnji koji čekaju odobrenje Vijeća ministara BiH kako bi bili potpisani, navodi se u priopćenju Silajdžićeva ureda. Dodaje se kako je Hosseini istaknuo spremnost iranske tvrtke FARAB da ulaže u BiH. (Kliker.info-Hina)